Berlingske Tidende, 1831-04-14
Det engelske Blad The Times indeholder følgende Notitser om Hr. Casimir Perier. "Denne Frankriges ny Premierminister er 64 Aar gammel, af høi Statur og behageligt Udvortes. Mærkeligere ere hans aandige Egenskaber. Med en fast Charakteer forbinder han et hurtigt Blik og stor Veltalenhed. I Henseende til Formuesomstændigheder er han et af de rigeste Jnvividuer i Frankrige. I de sidste 16 Aar stod han i Spidsen for det liberale Partie, og anvendte i de Deputeredes Kammer fine udmærkede Talenter til at forsvare offentlig Frihed og liberale Grundsætninger. Stedse viiste han sig som Nationalsagens Beskytter, og han var een af dem, der styrede den Bevægelse, som fremvirkede den forrige Regjerings Fald, og fuldendte Julitevolutionen. Hans Jndflydelse i de Deputeredes Kammer var saa stor, at han to Gange, og næsten eenstemmigen, blev valgt til dets Præsident; ikkun meget faa Medlemmer af den yderste venstre Side stemte imod ham. Under de uroeligste Forhandlinger har han aflagt hyppige Beviser paa stor Aandsnærværelse og Charakteerfasthed. Hans offentlige Livs Historie lader ikke mindste Tvivl tilovers om hans Tænkemaades Liberalitet. Han tiltræder sit Embede, som den Mand, der hylder Grundsætninger, der maa betage Publikum al Frygt, at han skulde gjøre sig skyldig i Handlinger, som røbede politisk Svaghed, og som man, ikke uden Føje, bebreidede det afskedigede Ministerium. Frankriges Jnteresse og dets Hæder betragter han i den nøieste Forbindelse med Europas Fred. Der er talet saa Meget om, hvor let det var for de domfældte Exministre, at undvige af deres Fængsel i Grændsefæstningen Ham, er Mange have troet, at man med beraad Hu vilde søge at lett dem Mueligheden til Flugt. Men denne Formodning er grundfalsk, og følgende Beskrivelse, der grunder sig paa officielle Beretninger, gjendriver dem tilfulde. – Slottets Mure ere meget høje. Jkkun gjennem een eneste Port kan man komme ind i det; man maa passere to Vindebroer, der om Aftenen optrækkes. Jmellem begge disse Broer er en Vagt af 20 Mand; en anden af 40 Mand er ved Udgangen af Slottet. Omgivelsen bevogtes af Skildvagter paa forskjellige Poster. Man kan ikkun komme ind i Fæstningen, naar man har forskaffet sig skriftlig Tilladelse dertil, som udfærdiges af Ministeren for det indenlandske Departement og Krigsministeren. Kun med den høieste Grad af Indskrænkning kan man erholde Tilladelse til at besøge Fangerne; ved hvert nyt Besøg maa Tilladelseskaarterne underskrives af Politimesteren i Ham. For at gjøre ethvert Forsøg, til Flugt umueligt, har Fæstningens Commandant ladet begge de yderste Ender af den mellemste Vold pallisadere. Naar Exmininistrene spadsere paa Fæstningens Volde, lukkes Porten, og Besætningen staaer under Vaaben. Den Commission, der ved en Lov af 30te August blev anordnet til at undersøge de Beskadigelser, som enkelte af Hovedstadens Jndvaanere have lidt under Revolutionen i Juliidagene, har hidtil paakjendt 1212 Reclamationer, som beløbe sig til 2 Millioner, 364,260 Fr., men efter nøiagtigen foretagne Under I søgelser ere nedsatte til een Million, 184976 Fr. 3 Comm. Hiin Lov erklærede, at Erstatningerne for disse Tab skulde betales af Statskassen, men anviiste dertil ingen bestemt Credit. Ministeren for det indenlandske Departement har desaarsag, efter Overlæg med Commissionen, agtet det for hensigtsmæssigst, at ansøge Hs. Majestæt Kongen om Tilladelse til at tilfredsstille de Borgeres indstændige Maninger, der have lidt under hiin Dags store Bevægelser, og midlertidigen udbetalte dem, hvis Omstændigheder kræve hurtig Understyttelse, een Million Fr., indtil Kammerne bevilge den fornødne Sum til en saa vigtig NationalgjeldsBetaling.